கேள்வி: ராமதுரை - துவக்க வாழ்கையும் கல்வியும் குறித்து விரிவாக சொல்லுங்கள்.
பதில்: ராமதுரையின் தந்தை சுப்பிரமணியம் தமிழ்நாடு திருவாரூர் மாவட்டம் சேங்காலிபுரம் ஊராட்சி பூர்வீகமாக கொண்டவர். தாயாருக்கு கும்பகோணம் அருகே உள்ள ஒரு சிற்றூராகும். திருமணத்திற்குப் பிறகு மனைவியில் உறவினர்கள் நாக்பூர் இருந்ததால் இருவரும் அங்கு இடம்பெயர்ந்தனர். ராமதுரை 6 அக்டோபர் 1944 அன்று நாக்பூரில் பிறந்தார். சுப்பிரமணியத்தின் ஐந்து குழந்தைகளில் இராமதுரை நான்காவது பிள்ளையாவார். சுப்பிரமணியத்துக்கு தில்லியில் உள்ள தில்லி தமிழ் கல்விச் சங்க மேல்நிலைப் பள்ளிகள் கணித ஆசிரியர் வேலை கிடைத்ததால் குடும்பம் தில்லிக்கு இடம்பெயர்ந்தது. இராமதுரை அதே பள்ளியில் எட்டாம் வகுப்பு வரை பயின்றார். அப்பள்ளியில் தமிழ், ஆங்கிலம் சமசுகிருதம், இந்தி ஆகியவற்றைப் பயின்றார். வீட்டில் இருந்த தமிழ் இதழ்களை படித்ததால் தமிழில் வாசிக்கும் பழக்கம் இருந்தது. உயர்நிலைக் கல்வியை தில்லியில் உள்ள ''சர்தானா படேல் வித்யாலயா''வில் முடித்தார். தில்லி பல்கலைக்கழகம் ஹன்ஸ்ராஜ் கல்லூரியில் இயற்பியலில் இளம் அறிவியல் படித்து அதிக மதிப்பெண் பெற்று பட்டம் பெற்றார். அதனால் பெங்களூரில் உள்ள இந்திய அறிவியல் கல்விக் கழகத்தில் மின்னணுவியல் மற்றும் தொலைத் தொடர்புத் துறையில் படிக்கும் வாய்ப்பைப் பெற்றார். பின்னர் கலிபோர்னியா பல்கலைக்கழகம் (லாஸ் ஏஞ்சலஸ்) கணினியியல் அறிவியலில் முதுகலை பட்டம் பெற்றார். அமெரிகாவில் படிப்பை முடித்த பிறகு 12 ஆயிடம் அமெகிக்க டாலர் சம்பளத்தில் வேலை கிடைத்தது. அச்சமயத்தில் ணி.டி.எஸ் நிறுவனத்தில் பணியாற்ற அழைப்பு வந்ததால் அந்த வேலையை விட்டு விலகி 1972 இல் டி.சி.எஸ்சில் இணைந்தார்.